Publication: Magyar Közlöny
Issue: MK-2000-91 (Year: 2000, Number: 91)
Era: 1990-2004
Section: 
Paragraph Index: 64

c) Az „E” kikötők technikai és működtetési jellemzői . Az „E” víziutak hálózatát a nemzetközi jelentőségű belföldi kikötők rendszerének kell kiegészíteni. Minden „E” kikötőnek meg kell felelnie az alábbi műszaki és működtetési követelményeknek: (i) „E” víziút mentén kell elhelyezkednie. (ii) A kapcsolódó „E” víziutakon közlekedő hajók és tolatmányok fogadására osztályba sorolásának megfelelően képesnek kell lennie. (iii) Kapcsolódnia kell a fő közúti és vasúti vonalakhoz, főként azokhoz, amelyek a Fő Nemzetközi Útvonalakra Vonatkozó Európai Megállapodás (AGR), a Fő Nemzetközi Vasútvonalakra Vonatkozó Európai Megállapodás (ACG) és a Jelentős Nemzetközi Kombinált Szállítási Vonalakra és az Azokkal Kapcsolatos Felszerelésekre Vonatkozó Európai Megállapodás (AGTC) keretében lettek kialakítva). (iv) Összesített árukezelő kapacitása legyen legalább 0,5 millió tonna évente. (v) Nyújtson megfelelő lehetőségeket egy kikötői ipari övezet kifejlesztéséhez. (vi) Tegye lehetővé szabványos konténerek kezelését (az ömlesztett áruk kezelésére szakosodott kikötők kivételével). (vii) A nemzetközi áruforgalom szokásos kezeléséhez szükséges összes lehetőség álljon rendelkezésre, a strukturális berendezések működési ideje, amennyiben az gazdaságilag indokolt, tegye lehetővé munkanapokon a folyamatos (24 órás) hajózást. Meghatározott esetekben szervezeti, illetve technikai okokból kivételek tehetők. Ünnepnapokon és hétvégeken is megfelelő működési időt kell biztosítani a hajózás számára.

Source: https://magyarkozlony.hu/hivatalos-lapok/3b21a28be0e248ded1454a6085ef0929df8496a3/dokumentumok/59d8625329c9b645d35b081fe309a432e3a61bde/letoltes